recursal/SuperWikiNEXT-32B huggingface dataset:
**Just Be Free** on yhdysvaltalaisen artistin Christina Aguileran levyttämä demoalbumi, jonka Warlock Records julkaisi vuonna 2001.

Aguilera levytti albumin 1990-luvun puolivälissä 14- ja 15-vuotiaana voidakseen lähestyä levy-yhtiöitä levytyssopimuksen toivossa, eikä albumia ollut hänen mukaansa koskaan valmisteltu tai tarkoitettu julkaistavaksi. Hän julkaisi maailmanlaajuisesti menestyneen debyyttialbuminsa *Christina Aguilera* vuonna 1999 RCA-levy-yhtiön kautta. Toukokuussa 2001 Aguilera haastoi yhtiöt Warlock Records, Platinum Recordings ja JFB Music oikeuteen estääkseen *Just Be Freen* julkaisemisen, mutta osapuolet sopivat asian, ja albumi julkaistiin 21. elokuuta 2001. Sopimuksen ehtoja ei julkaistu. Aguilera sai lisätä albumin mukaan viestin, jossa hän selitti, ettei olisi halunnut levyä julkaistavan.

AllMusicin Stephen Thomas Erlewine kuvaili albumin musiikkia "geneeriseksi 90-luvun alun dancepopiksi runsailla housevaikutteilla".

*Just Be Free* nousi Yhdysvalloissa Billboard 200 -albumilistan sijalle 71, ja vuoteen 2014 mennessä sitä oli myyty maassa noin 128 000 kappaletta.

Kappalelista
------------

|  |
| --- |
| Nro | Nimi | Kesto |  |
| 1. | Just Be Free | 3.43 |
| 2. | By Your Side | 4.07 |
| 3. | Move It | 3.44 |
| 4. | Our Day Will Come | 4.05 |
| 5. | Believe Me | 4.17 |
| 6. | Make Me Happy | 3.54 |
| 7. | Dream a Dream | 4.51 |
| 8. | The Way You Talk to Me | 3.37 |
| 9. | Running out of Time | 4.05 |
| 10. | Move It (Dance Mix) | 3.55 |
| 11. | Believe Me (Dance Remix) | 4.36 |
| 12. | Se Libre (Just Be Free Spanish Version) | 3.41 |

Lähteet
-------

1. ↑  Reid, Shaheem: Early Christina Aguilera Recordings Hitting Stores In August *MTV.com*.  5.7.2001. Viitattu 11.3.2016. (englanniksi)
2. ↑  Erlewine, Stephen Thomas: AllMusic Review by Stephen Thomas Erlewine *AllMusic.com*. Viitattu 11.3.2016. (englanniksi)
3. ↑  Billboard 200 - The week of September 8, 2001 *Billboard.com*. Viitattu 11.3.2016. (englanniksi)
4. ↑  Trust, Gary: Ask Billboard: Taylor Swift Out-'Shake's Mariah Carey *Billboard*.  1.9.2014. Viitattu 11.3.2016. (englanniksi)
**Marc Duez** (s. 18. huhtikuuta 1957) on belgialainen ralli- ja rata-autoilija ja kolminkertainen Belgian rallimestari. Duez on urallaan osallistunut 27 MM-ralliin. Vuosina 1986–1989 hän kilpaili Prodriven A-ryhmän BMW:lla ja tämän jälkeen 1990 FINA Rally Teamin Ford Sierra Cosworthilla. Kaudelle 1991 kalustoksi vaihtui Toyota Celica. Tämän jälkeen Duez ajoi muutaman vuoden yksityiskuljettajana kunnes sai kiinnityksen Seat Sportin tehdasteamiin kaudelle 1998. Alkukaudesta kalustona oli etuvetoinen Seat Ibiza Kit Car kunnes San Remon ja Australian MM-ralleihin Duez sai alleen tehdasteamin Seat Cordoba WRC:n. Kaudella 1999 Duez kilpaili Seat Sport Belgian nimissä ralliautoilun EM-sarjassa ja sen ohella N-ryhmän Mitsubishilla Monte Carlon MM-rallissa.

Viime vuosina Duez on ajanut Belgian kansallisia kilpailuita ja niiden ohessa kilpaillut FIA:n RGT-Cupissa Porschella ja 2021 Ypresin rallissa Alpinella.

Saavutukset
-----------

* Belgian rallimestaruus 1982, 1989, 1990
* Paras sijoitus MM-rallissa 4. (Korsikan ralli 1991)
* Spa:n 24h kisan voitto 1997 ja 1998
* Zolderin 24h kisan voitto 2000
* Le Mansin 24h kisan 3. sija 1989

Lähteet
-------

1. ↑  Shacki: Marc Duez - rally profile eWRC-results.com *eWRC-results.com*. Viitattu 21.8.2021. (englanniksi)

Aiheesta muualla
----------------

*
**Hallituksen päämies** on valtion hallituksen johtaja.

Yleensä hallituksen johtajan nimitys on pääministeri, mikäli asema on erotettu valtionpäämiehen asemasta.*lähde?* Hallituksen päämiehen nimitys voi olla myös jokin muu kuin pääministeri, kuten liittokansleri tai ministeripresidentti.*lähde?* Historiallisia nimityksiä ovat olleet esimerkiksi valtakunnankansleri ja suurvisiiri.*lähde?* Suuressa osassa tasavalloista ei ole erillistä hallituksen päämiehen virkaa, vaan hallitusta johtaa valtionpäämies, yleensä presidentti. Näin on esimerkiksi useimmissa Pohjois- ja Etelä-Amerikan valtioissa.*lähde?*

Hallituksen päämiehen valta-asema vaihtelee valtioittain; esimerkiksi Saksassa ja useissa monarkioissa hallituksen johtaja on huomattavassa poliittisessa asemassa. Sen sijaan esimerkiksi Ranskan pääministerillä on vähän valtaa maan presidenttiin verrattuna ja Yhdysvalloissa presidentti käyttää yksinään ylintä toimeenpanovaltaa, joka parlamentaarisissa järjestelmissä on yleensä hallituksella.*lähde?*

Lähteet
-------

1. 1 2  head of government *Oxford Reference*. Viitattu 7.3.2023. (englanniksi)

Katso myös
----------

* Luettelo nykyisistä valtioiden ja hallitusten päämiehistä

Aiheesta muualla
----------------

* Kuvia tai muita tiedostoja aiheesta **Hallituksen päämies** Wikimedia Commonsissa
Richard D. Zanuck ja puoliso Oscar-gaalassa 1990.
**Richard D. Zanuck** (s. 13. joulukuuta 1934 - 13. heinäkuuta 2012, Beverly Hills) oli yhdysvaltalainen elokuvatuottaja. Hänen isänsä oli 20th Century Fox-yhtiön johtaja Darryl F. Zanuck.
Richard D. Zanuck nimettiin yhtiön johtoon vain 27-vuotiaana ja hän johti sitä kahdeksan vuoden ajan. Tuona aikana yhtiön elokuvat olivat peräti 159 kertaa Oscar-ehdokkaina.
Isä ja poika olivat yhtä aikaa yhtiön johdossa, mikä johti molempien erottamiseen. Richard D. Zanuck lähti kilpailevaan yhtiöön Warner Bros.:iin ja tuotti siellä menestyselokuvia kuten Tappajahai. Vuonna 1988 Zanuck perusti oman yrityksen. Sen ensimmäinen elokuva, *Palveluksessanne, Miss Daisy*, oli seitsemän Oscarin ehdokkaana ja voitti niistä neljä.

Filmografia
-----------

Zanuckin tuottamia elokuvia ovat olleet (valikoima)

* Tappajahai 1975
* Tappajahai 2 1978
* Cocoon - nuoruudenlähde 1985
* Palveluksessanne, Miss Daisy 1989
* Mulhollandin putous 1995
* Deep Impact 1998
* Pahin rikos 1999
* Apinoiden planeetta 2001
* Matkalla Perditioniin 2002
* Tulen valtakunta 2002
* Sweeney Todd: Fleet Streetin paholaisparturi 2007
* Jali ja suklaatehdas 2005
* Liisa Ihmemaassa 2010

Lähteet
-------

1. ↑  Richard D. Zanuck (1934-2012)  14.7.2012. Ankkalinnake. Viitattu 14.7.2012.
2. ↑  Richard D. Zanuck, a Hollywood legend too busy for nostalgia  2010. LA Times.  (englanniksi)
3. ↑  Richard D. Zanuck Filmbug
4. ↑  Elonet

Aiheesta muualla
----------------

Richard D. Zanuck Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Australia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |
**Sofie Kirk Kristiansen** (s. 18. marraskuuta 1976 Billund, Tanska) on tanskalainen, joka on noussut julkisuuteen erityisesti perittyään merkittävän osan Lego-konsernista ja noustuaan tästä syystä miljardööriksi.

Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 351. rikkaimmaksi ihmiseksi. Tuolloin hänen varallisuudekseen arvioitiin oli 5,4 miljardia dollaria. Tämä vastasi 18,8 prosentin osuutta leluvalmistaja Lego A/S:sta. Hän on leluyhtymän neljättä omistajasukupolvea. Yhdessä isänsä (Kjeld Kristiansen), siskonsa (Agnete Kirk Thinggaard) ja veljensä (Thomas Kirk Kristiansen) kanssa Sofie Kirk Kristiansenilla on 75 prosentin omistusosuus leluyhtiöstä. Omistusta hallitaan holdingyhtiö Kirkbin välityksellä, ja kullakin osakkaalla on 25 prosentin osuus tästä holdingyhtiöstä. Kirkbin osakkaat omistavat myös 30 prosentin osuuden Merlin Entertainmentista (muun muassa Madame Tussauds -vahakabinetti), sekä sijoituksia kiinteistöihin ja tuulivoimapuistoihin. Kirk Kristiansen on aiemmin toiminut Lego-säätiön hallituksessa, muttei ollut enää jäsen huhtikuussa 2018. Säätiö omistaa 25 prosenttia leluvalmistajasta. Vuodesta 2005 lähtien hän on ollut Klelund-peurapuistoalueen omistaja ja johtaja.

Kirk Kristiansen on suorittanut alemman korkeakoulututkinnon (B.Sc. etnografia ja sosiaaliantropologia, 2001) Aarhusin yliopistossa. Vuosina 2001–2004 hän opiskeli metsänhoitoa Kööpenhaminan yliopistossa. Hän on eronnut (2014); avioliitosta on kaksi lasta.

Lähteet
-------

1. 1 2 3 4  351. Sofie Kirk Kristiansen (The World's Billionaires)  6.3.2018. Forbes, forbes.com. Viitattu 7.4.2018. (englanniksi)
2. 1 2 3 4  379. Sofie Kiaer Kristiansen $4.88B (Bloomberg Billionaires Index)  6.4.2018 (päiväkohtainen varallisuus ja sijoitus). bloomberg.com. Viitattu 7.4.2018. (englanniksi)
3. ↑  The World's Billionaires List (Maailman (dollari)miljardöörit, naiset)  6.3.2018. Forbes, forbes.com. Viitattu 7.4.2018. (englanniksi)
4. 1 2  Arkistoitu kopioSofie Kirk Kristiansen legocdn.com.  Arkistoitu 1.10.2017. Viitattu 7.4.2018. (englanniksi)
5. ↑  Our Board legofoundation.com. Viitattu 7.4.2018. (englanniksi)
6. ↑  Klelund Dyrehave (Deer park) visit-vejen.com. Viitattu 7.4.2018. (englanniksi)
7. ↑  Vibeke Vestergård: Her er Danmarks rigeste familie *Berlingske Business, business.dk*.  25.9.2014. Viitattu 7.4.2018. (tanskaksi)
8. ↑  Helene Jepsen: LEGO-datter separeret: Beholder selv formuen  13.10.2014. tv2.dk. Viitattu 7.4.2018. (tanskaksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: da:Sofie Kirk Kristiansen
Gentin rauhan allekirjoittaminen vuonna 1814. Etualalla kättelevät Britannian edustaja James Gambier ja Yhdysvaltain John Quincy Adams.
**Gentin rauha** (engl. *Treaty of Ghent*) solmittiin vuoden 1812 sodan päätteeksi 24. joulukuuta 1814 Yhdysvaltain ja Ison-Britannian välille. Rauhansopimus allekirjoitettiin Gentissä, Belgiassa.

Neuvottelut rauhansopimuksesta aloitettiin Gentissä elokuussa 1814. Taistelut jatkuivat vielä joitakin viikkoja rauhansopimuksen allekirjoittamisen jälkeen, koska uutinen rauhasta ei heti tavoittanut Pohjois-Amerikkaa.*lähde?* Yhdysvaltain senaatti ratifioi sopimuksen yksimielisesti 16. joulukuuta 1815.

Rauhansopimusta allekirjoitettaessa Britanniaa edusti Henry Goulburn sekä Yhdysvaltoja Albert Gallatin, Henry Clay, John Quincy Adams ja John Holmes.

Rauhansopimus ei juurikaan tuonut muutosta sodan pääasialliseen syyhyn, joka oli Kuninkaallisen laivaston tapa kaapata amerikkalaislaivojen miehistöä omaan vahvuuteensa; siitä luovuttiin vasta Napoleonin sotien päätyttyä.

Lähteet
-------

1. 1 2 3  Drexler, Ken: Research Guides: Treaty of Ghent: Primary Documents in American History: Introduction *guides.loc.gov*. Yhdysvaltain kongressin kirjasto. Viitattu 22.4.2023. (englanniksi)

Aiheesta muualla
----------------

* Kuvia tai muita tiedostoja aiheesta **Gentin rauha** Wikimedia Commonsissa
Comedian Harmonists
Comedian Harmonists -laulukuoroa kunnioittava muistolaatta yhtyeen perustamispaikalla Berliinin Friedenaussa.
**Comedian Harmonists** oli saksalainen lauluyhtye, joka toimi 1927–1935. Esikuvanaan yhdysvaltalainen The Revelers kuoro levytti stemmalauluja, joissa oli usein humoristisia piirteitä. Kappaleet kuten *Wochenend und Sonnenschein* ja *Veronika, der Lenz ist da* keräsivät yhtyeen keikoille yleisöä tungokseen asti. Yhtye kiersi ulkomailla Lontoossa, Pariisissa ja New Yorkissa, sekä esiintyi elokuvissa. Suosion huipulla alkoi nopea hiipuminen uusien vallanpitäjien, natsien, otteen kulttuurista kiristyessä.

Kansallissosialistien noustua valtaan Saksassa 1933 yhtye joutui asteittain yhä suurempiin vaikeuksiin, koska osa jäsenistä oli juutalaista sukujuurta. Yhtyeen ulkomainen nimi herätti paheksuntaa sensoreissa. Lopulta juutalaisilta kiellettiin ammattimainen esiintyminen estradeilla. Viimeinen esiintymistilaisuus Saksassa oli maaliskuussa 1934. Yhtyeen jäsenet jatkoivat tahoillaan seuraajakokoonpanoissa *Meister Sextett* ja *Comedy Harmonists*, mutta suosio ei ollut entisen kaltaista.

Kokoonpano
----------

Comedian Harmonists -yhtyeen menestykseikkämmässä kokoonpanossa olivat seuraavat henkilöt:

* Harry Frommermann
* Robert Biberti
* Ari Leschnikoff
* Roman Cycowski
* Erwin Bootz
* Erich Collin

Lisäksi perustajajäseniin kuuluivat Walter Nußbaum ja Theodor Steiner, jotka lähtivät yhtyeestä varhaisessa vaiheessa. Walter Joseph soitti pianoa 1930–1931.

Lähteet
-------

1. 1 2 3  Comedian harmonists: History viitattu 25.4.2011
2. ↑  Yodaslair: European Jazz and Close Harmony Vocal Groups (Jim Lowe) (Arkistoitu – Internet Archive) viitattu 25.4.2011
Politiikan käsitteistössä **hallitus** tarkoittaa pääministeristä ja muista ministereistä koostuvaa valtioneuvostoa. Joissakin yhteyksissä hallituksen käsitteeseen sisältyy valtioneuvoston lisäksi myös presidentti. 

Hallitus on toimeenpanovaltaa käyttävä hallinnon osa. Parlamentarismissa valtioneuvoston jäsenten on nautittava eduskunnan luottamusta. 

*"Hallitusvaltaa käyttävät tasavallan presidentti sekä valtioneuvosto, jonka jäsenten tulee nauttia eduskunnan luottamusta."* (Suomen perustuslaki, 3§)

Kaksipuoluejärjestelmän hallitus
--------------------------------

Kaksipuoluejärjestelmään voi kuulua olennaisena osana se, että kummallakin puolueella on tietyn ministeriön hallinnonalaan keskittyvät henkilönsä, joita voidaan kutsua esimerkiksi kabinettiministereiksi, mutta oppositiopuolueen kabinetti kulkee nimellä varjohallitus, ja vastaavasti kaikkien kabinettiministerien tehtävänimikkeiden eteen liitetään "varjo-" etuliite. Käytännössä tämä tarkoittaa, että kaksipuoluejärjestelmässä, missä oppositiopuolue voi täysin korvata hallituspuolueen hallituksessa vaalien jälkeen, on jo ennen mahdollista vaihdosta oppositiopuolueen piiristä katsottu valmiiksi sopiva ministeriehdokas.

Yleensä monarkistisissa tai parlamentaarisissa kaksipuoluejärjestelmissä pääministerin rooli korostuu, koska valtiokäytännön mukaisesti usein seremoniallisella valtionpäämiehellä on vähän päivänpoliittista valtaa.

Monipuoluejärjestelmän hallitus
-------------------------------

Monipuoluejärjestelmässä harvoin ylläpidetään jatkuvaa hallituskoneistoa kussakin puolueessa erikseen, koska puolueet joutuvat melkein aina muodostamaan hallituskoalition, jolloin kukin siihen kuuluva puolue saa vain osan ministerinsalkuista. Puolueiden keskinäiset voimasuhteet useimmiten vaikuttavat kohtalaisen merkittävästi siihen kuinka monta ja vaikutusvaltaista salkkua kukin puolue salkkujaossa saa.

Yksipuoluejärjestelmän hallitus
-------------------------------

Kun sekä kaksipuoluejärjestelmässä että monipuoluejärjestelmässä suurin merkitys on sillä mitkä puolueet menestyvät vaaleissa; yksipuoluejärjestelmässä olennaisinta on se miten eri suuntauksia edustavat henkilöt nousevat ja laskevat hallituskoneiston sisällä. Tämä on ainoa muutosvoima yksipuoluejärjestelmässä.

Joitain hallitusministerinimikkeitä
-----------------------------------

* Pääministeri
* Asuntoministeri
* Kauppa- ja teollisuusministeri
* Kehitysyhteistyöministeri
* Kulttuuriministeri
* Liikenneministeri
* Maatalousministeri
* Opetusministeri
* Peruspalveluministeri
* Puolustusministeri
* Sisäministeri
* Sosiaaliministeri
* Terveysministeri
* Työministeri
* Ulkoasiainministeri
* Ulkomaankauppaministeri
* Valtiovarainministeri
* Ympäristöministeri

Katso myös
----------

* Valtioneuvosto
* Vähemmistöhallitus
* Virkamieshallitus/toimitusministeristö
* Enemmistöhallitus
* Suuri koalitio
* Sateenkaarihallitus
* Kokoomushallitus
* Sotilashallitus

Lähteet
-------

1. ↑
2. ↑   (Arkistoitu – Internet Archive)
**Juho Johaninpoika Heimonen** (14. heinäkuuta 1861 Rautalampi – 11. lokakuuta 1930 Tervo) oli suomalainen kivityöurakoitsija ja valtiopäivämies vuoden 1908 valtiopäivillä.

Heimosen vanhemmat olivat Johan Henrikinpoika Heimonen ja Anna Korhonen. Hänen puolisonsa oli Etla-Sofia Adamintytär Jääskeläinen. 

Heimonen valittiin valtiopäiville Maalaisliitosta (1908–1909), Kuopion läänin läntisestä vaalipiiristä.

Heimonen työskenteli kauppapalvelijana, vaivaistalon johtajana Nurmeksessa ja kivimiehenä Impilahdella sekä torpparina ja maanviljelijänä Karttulassa vuosina 1905–1926 ja Tervossa vuosina 1926–1930.

Aiheesta muualla
----------------

* .aspx Juho Heimonen *Suomen kansanedustajat*. Eduskunta.

|  |  |  |  |  |
| --- | --- | --- | --- | --- |
| 

| * n
* k
* m
Maalaisliiton kansanedustajat 1908–1909 |
| --- |
|  |
| Eduskuntaryhmä(9) | 
* Heikkinen
* Heimonen
* Kallio
* Lantto
* Poutiainen
* Pykälä
* Tuunanen
* Veijola
* Ängeslevä

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
Madeira-viiniä pullossa ja lasissa.
**Madeira** on useimmiten makea väkevä viini, jota valmistetaan Portugalille kuuluvalla Madeiran saarella. Sen alkoholipitoisuus on 18–21 tilavuusprosenttia ja väri rusehtavan keltainen.

Madeiran valmistus
------------------

Madeira valmistetaan käymisteitse viinirypäleistä kuten tavallinenkin viini. Käyminen kuitenkin keskeytetään lisäämällä viiniin brandya. Mitä aikaisemmin käyminen keskeytetään, sitä enemmän viiniin jää rypäleistä peräisin olevaa sokeria ja sitä makeampaa viinistä tulee. Käymisen jälkeen viini sijoitetaan lämmitettyyn tilaan (37–60 °C) 3–6 kuukaudeksi. 
Käsittely antaa viinille sille ominaisen maun. 

Lämpökäsittely tekee viinille keinotekoisesti saman asian, mikä ennen tapahtui laivamatkojen aikana laivan ruumassa trooppisessa ilmastossa. Alhaisemmilla lämpötiloilla saadaan parempilaatuista viiniä. Alhaisemmat lämpötilat vaativat vastaavasti pidemmän kypsytysajan; jopa vuosikymmenien kypsytys on mahdollista.

Madeiran laadut
---------------

Madeiraa on neljää päälaatua:

* makea malvasia (tunnetaan myös nimillä malmsey ja malvazia),
* puolimakea boal (bual),
* puolikuiva verdelho ja
* kuiva sercial.

Makeuteen vaikuttavat sekä valmistuksessa käytetyt rypälelajikkeet että se, missä vaiheessa käyminen keskeytetään.

Jos viinipullon etiketissä ei mainita rypälelajiketta, kyseessä on yleensä vähemmän arvostetuista rypälelajikkeista tehty sekoitus. Jos rypälelajike mainitaan etiketissä, vähintään 85 prosenttia viinistä pitää olla valmistettu kyseisestä rypäleestä.

Jos pullon etiketissä ei mainita valmistusvuotta, kyseessä on eri ikäisistä viineistä tehty sekoitus. Etiketissä voidaan mainita, kuinka pitkään viiniä on kypsytetty tammitynnyreissä (esimerkiksi 3, 5, 10 tai 15 vuotta). Jos etiketissä mainitaan valmistusvuosi, kyseessä on niin sanottu vuosikertaviini (vintage), joka on valmistettu kyseisen vuoden rypälesadosta. Tällöin myös rypälelajike on mainittu. Vuosikertaviinejä on kypsytetty tammitynnyreissä vähintään 20 vuotta.

Madeiran säilytys
-----------------

Madeiran valmistustila Funchalissa Madeiralla.
Hapellisissa olosuhteissa tapahtuvan kypsytyksen ja lämpökäsittelyn ansiosta Madeira säilyy pitkään. Avaamaton pullo säilyy käytännössä pienen ikuisuuden. Avattukin pullo säilyy useita kuukausia, jopa vuoden. Madeira ei kypsy tai parane pullossa, vaan kypsyminen päättyy, kun viini pullotetaan. Pullot pitäisi säilyttää pystyasennossa ja suojata valolta. Pulloja ei kannata turhaan liikutella säilytysaikana. Ilmankosteus ei saa olla liian pieni tai suuri, ettei korkki mene pilalle.

Historia
--------

Madeiran omaleimaisuus syntyi 1600-luvun lopulla, kun Britannia rajoitti viinien myyntiä siirtomaissaan, etenkin Amerikassa. Sinne laivattavaan viiniin sekoitettiin säilöntäaineeksi tislattua viinaa, ja matkan varrella viini lämpeni, mikä loi sen omaleimaisen maun.

Lähteet
-------

1. 1 2  "Have Some Madeira, M'Dear" StarChefs

Aiheesta muualla
----------------

* Kuvia tai muita tiedostoja aiheesta **Madeira (viini)** Wikimedia Commonsissa
**Dongit** ovat yksi Kiinan virallisesti tunnustamista 55 etnisestä vähemmistöryhmästä. Vuoden 2000 väestönlaskennan mukaan heitä oli yhteensä 2 960 293, ja he asuvat pääasiassa Guizhoun ja Hunanin provinsseissa sekä Guangxin autonomisella alueella. Dongin kieli kuuluu thailaisiin kieliin.

Historia
--------

Donginainen perinteisessä asussa.
Dongin ja zhuangin kielien samankaltaisuuksien perusteella on päätelty, että molemmat ryhmät polveutuvat samasta kantaryhmästä. Kokonaan omana ryhmänään dongit ilmaantuivat historiankirjoihin 900-luvulla Song-dynastian aikana. Nykyisille alueilleen he muuttivat 1200-luvulla mongolien hyökkäyksien sinne ajamana. Kiinan kommunistihallinto loi pyrkiessään parantamaan valtion suhteita suurempiin vähemmistöihin dongille vuonna 1958 latinalaisiin aakkosiin perustuneen kirjaimiston, mutta sen käyttö jäi vähäiseksi. Dongit ovat pohjoisimmilla asuinalueillaan sekoittuneet voimakkaasti han-kiinalaisiin, kun taas etelässä he ovat säilyttäneet omaleimaisuutensa paremmin.

Kulttuuri
---------

Dongien rakentama silta.
Vaikka osa dongien asutuksista ylittääkin useamman tuhannen asukkaan rajan, suurin osa heistä asuu parinkymmenen talon kylissä. Talot ovat tavallisesti kaksikerroksisia yläkerroksen toimiessa perheen asuinalueena. Alakerros toimii puolestaan varastona esimerkiksi polttopuulle sekä karjan suojana. Talojen ohella tavallisia dongien rakennelmia ovat kivestä rakennetut ja tiilikatoin katetut sillat. Dongit ovat maanviljelijöitä, ja he kasvattavat esimerkiksi tupakkaa ja puuvillaa, jota myydään muualle muiden tuotteiden vastineeksi. Omaan käyttöönsä he kasvattavat myös vehnää, maissia ja riisiä. Dongit viljelevät tavallisesti vuoristolaaksoja, kun taas ylempiä rinteitä viljelevät samoilla alueilla miaot.

Suurin osa dongeista harjoittaa edelleen perinteistä animistista uskontoaan. Kiinan hallinto pyrki kitkemään perinteisen uskon harjoituksen kulttuurivallankumouksen aikana, mutta sen päätyttyä uskonnon harjoittamista jatkettiin edelleen.

Lähteet
-------

1. ↑  Zheng Qian: *China's Ethnic Groups and Religions*, s. 19–22. Cengage Learning, 2010. ISBN 981-4319-76-7. (englanniksi)
2. 1 2 3  James S. Olson: *An ethnohistorical dictionary of China*, s. 62–64. Greenwood Press, 1998. ISBN 0–313–28853–4. (englanniksi)

Aiheesta muualla
----------------

* Kuvia tai muita tiedostoja aiheesta **Dongit** Wikimedia Commonsissa
Hundertwasserhaus Wienissä
Rakennuksen julkisivua
**Hundertwasserhaus** on vuosina 1983–1986 rakennettu, taiteilija Friedensreich Hundertwasserin ja arkkitehti Joseph Krawinan suunnittelema persoonallinen asuinkerrostalo Wienissä. Yhdeksi Itävallan pääkaupungin maamerkeistä muodostunut rakennus sijaitsee Wienin 3. kaupunginosassa osoitteissa Kegelgasse 34-38 ja Löwengasse 41-43.

Hundertwasser oli modernin arkkitehtuurin teräväsanainen kriitikko. Hänen mukaansa koti oli ihmisen "kolmas iho" varsinaisen ihon ja vaatteiden jälkeen, ja sen tuli mukautua elämään ja uudistua ihmisen mukana. Sen sijaan "viivoittimella murhattu" moderni arkkitehtuuri tukahduttaa ihmisen luovuuden. Hundertwasser sai ainutlaatuisen tilaisuuden toteuttaa persoonallisia ideoitaan, kun Wienin kaupunki antoi hänen suunniteltavakseen suuren tontin aivan keskustassa. Hän ei ottanut suunnittelustaan maksua, koska halusi näin estää "jonkin ruman" rakentamisen samalle paikalle.

Hundertwasserhaus sisältää 52 huoneistoa, neljä toimistoa sekä 16 yksityistä ja kolme yhteistä terassia, jotka ovat kaikki pohjapiirustuksiltaan erilaisia. Talon huoneet ovat eri muotoisia kuten kolmi- ja vinokulmaisia, sen lattiat ja käytävät ovat epätasaisia ja käyriä. Rakennuksen ulkoseinässä eri huoneistot on maalattu eri väreillä, ja asukkailla on "ikkunaoikeus" eli lupa koristella talon julkisivua niin pitkälle kuin he omasta ikkunastaan ylettyvät. Rakennuksen katolla on multaa ja siellä kasvaa ruohoa, lisäksi talossa on yhteensä 250 puuta ja pensasta; Hundertwasser halusi antaa puille ja pensaille takaisin sen tilan, joka niiltä oli viety kun tontti rakennettiin. Lisäksi paikalla aiemmin sijainneesta talosta on jätetty yksi kulma osaksi Hundertwasserhausia, jotta kummitukset voisivat muuttaa vanhasta talosta uuteen.

Hundertwasserhaus on Wienin kaupungin vuokratalo.

Muut Hunderwasserhausit
-----------------------

Hunderwasserhaus Darmstadtissa
Samantyyppisiä rakennuksia on rakennettu ainakin Plochingeniin (1992), Wittenbergiin (1999), Darmstadtiin (1999) ja Magdeburgiin (2004).

Lähteet
-------

1. ↑  Hundertwasserhaus *Visiting Vienna*.  2015. Viitattu 18.8.2017.

Aiheesta muualla
----------------

* 
* 
* Pictures of Hundertwasserhaus - www.tour-europe.org/austria/vienna/vienna-pictures.html?p=36

CommonsCommons
Wikimedia Commonsissa on kuvia tai muita tiedostoja aiheesta **Hundertwasserhaus**.
Viiniviljelmien ympäröimää Hunawihrin kylää kirkkoineen.
**Hunawihr** [ynawiʁ] on kunta Ranskan koilliskulmassa Grand Estin hallintoalueella Haut-Rhinin departementissa. Kunnan asukasluku vuonna 2014 oli 593. Se kuuluu departementissaan Sainte-Marie-aux-Minesin kantoniin Colmar-Ribeauvillén arrondissementissa. Kylä sijaitsee noin 15 kilometriä pohjoiseen departementin pääkaupungista Colmarista.

Hunawihr kuuluu kauneimpien ranskalaiskylien järjestöön *Les Plus Beaux Villages de France*, johon kuuluu myös pari kilometriä Hunawihristä lounaaseen sijaitseva Riquewihr.

Lähteet
-------

1. ↑  List of The Most Beautiful Villages of France (Arkistoitu – Internet Archive), Les plus beaux villages de France. Viitattu 5.7.2017.

Aiheesta muualla
----------------

* Kuvia tai muita tiedostoja aiheesta **Hunawihr** Wikimedia Commonsissa

* Hunawihrin matkailusivusto

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Hunawihr
*Tämä artikkeli käsittelee yhtiöiden yms. hallituksia. Muita merkityksiä on täsmennyssivulla.*
**Hallitus** on organisaation, esimerkiksi yhtiön tai yhdistyksen hallinnosta vastaava toimielin. Hallitusta saatetaan nimittää johtokunnaksi, toimikunnaksi tai muuksi vastaavaksi. Yleensä hallituksen jäsenet valitsee sen yläpuolinen päättävä elin kuten yhtiökokous, yhdistyksen yleinen kokous, edustajisto, valtuusto tai muu vastaava elin. Säätiön hallitus voi olla itseään täydentävä tai jonkin ulkopuolisen tahon nimittämä.

Valtioneuvostolla tarkoitetaan Suomen hallitusta, jota johtaa pääministeri.

Yhtiön hallitus
---------------

Osuuskunnalla ja osakeyhtiöllä on oltava hallitus, jonka jäsenet valitsee yhtiöjärjestyksen mukaan joko yhtiökokous tai osuuskunnan tapauksessa edustajisto. 

Pienemmissä yhtiöissä hallituksen muodostaa toimiva johto, mutta suuremmissa yhtiöissä hallitus ei yleensä ole osa toimivaa johtoa vaan toimitusjohtaja on hallituksen ulkopuolinen. 

Suuret yhtiöt pyrkivät monesti valitsemaan hallitukseensa ulkopuolisia hallitusammattilaisia, kun pienet luottavat lähipiiriin.

Yhdistyksen hallitus
--------------------

Yhdistyslain mukaan hallituksen tehtävänä on:

* hoitaa huolellisesti yhdistyksen asioita
* edustaa yhdistystä (juridisesti)
* kutsua yhdistyksen kokoukset koolle
* toimia purkautuneen yhdistyksen selvitysmiehenä
* luovuttaa yhdistyksen omaisuus konkurssiin
* allekirjoittaa tilinpäätös.

Lisäksi käytäntö sanelee, että monessa yhdistyksessä hallituksen jäsenet myös hoitavat monia muita käytännön tehtäviä.

Lähteet
-------

1. ↑  Valtioneuvosto Valtioneuvosto.fi. Viitattu 15.3.2013.

Aiheesta muualla
----------------

* Kuvia tai muita tiedostoja aiheesta **Hallitus** Wikimedia Commonsissa


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kansalaisvaikuttamisen tavat |
| --- |
|  |
| Viralliset tavat | 

|  |  |
| --- | --- |
| Vaalit | 
* Äänestäminen
* Ehdokkuus vaaleissa

 |
|  |
| Aloitteet | 
* Kansalaisaloite
* Kuntalaisaloite
* Eurooppalainen kansalaisaloite
* Yhteydenotto kansanedustajaan

 |
|  |
| Luottamustoimet | 
* Puolueessa toimiminen
* Luottamustoimi (esim. kunnanvaltuustossa, aluevaltuustossa, eduskunnassa, europarlamentissa tai kuntayhtymässä)

 |
|  |
| Kantelut ja valitukset | 
* Kantelu eduskunnan oikeusasiamiehelle tai oikeuskanslerille
* Valitus Euroopan ihmisoikeustuomioistuimeen

 |

 |
|  |
| Työtaistelut | 
* Lakko (yleislakko)
* Työtaistelu

 |
|  |
| Vaikuttaminen | 
* Aktivismi
* Kansalaisjärjestö
* Kansalaistottelemattomuus
* Lobbaus
* Mielenosoitus
* Suora toiminta

 |
|  |
| Julkisuus | 
* Adressi eli vetoomus
* Boikotti
* Lentolehtisten levittäminen
* Kantaaottavat julisteet
* Protestilaulut
* Mielipidekirjoitus

 |
|  |
| 
* Katso myös: Kansalaisyhteiskunta ja siinä vaikuttaminen

 |

 |
*Tämä artikkeli käsittelee Intian satraappia. Katso Peithon Meedian satraapista.*
**Peithon Agenorin poika** (Kuoli 312 eaa.) oli makedonialainen sotilas jonka Aleksanteri Suuri oli Induksen alajuoksun alueen satraappina 325 eaa.-316 eaa.

Peithon mainitaan ensimmäisen kerran lähteissä jalkaväen osaston (*taxis*) komentajana vuonna 325 eaa. malli-heimoa vastaan käydyissä taisteluissa. Peithon kunnostautui taisteluissa niin että Aleksanteri Suuri nimitti hänet satraapiksi sille alueelle joka jäi Induksen ja Akesineksen (nykyinen Chenab) yhtymäkohdan eteläpuolelle. Aleksanterin vielä ollessa Intiassa Peithon kukisti kapinaan nousseen kuningas Musikanoksen. Myöhemmin paikalliset nousivat kapinaan ja Peithonin oli peräännyttävä Induksen yläjuoksulle Poroksen ja Taksileen luokse. 

Aleksanteri Suuren kuoleman jälkeen diadokit päättivät että Peithon saisi jatkaa tehtävässään. Vuonna 317 eaa. eräs toinen Peithon, Meedian satraappi, yritti saada Aleksanterin valtakunnan itäosat hallintaansa. Muut satraapit liittoutuivat häntä vastaan. Poros lähti länteen, mukanaan osa joukoistaan. Vuonna 315 eaa. valtakunnan uusi mahtimies Antigonos I nimitti Peithonin Babyloniain satraapiksi. Pian tämän jälkeen Chandragupta Maurya valtasi Induslaakson.

Kolmannessa diadokkisodassa Peithon taisteli Antigonoksen pojan Demetrioksen kanssa Ptolemaios I:tä vastaan. Peithon kaatui Gazan taistelussa. Ptolemaioksen liittolainen Seleukos valtasi Babylonian vuonna 311 eaa.

Lähde
-----

* Peithon (2) - Livius.org (Arkistoitu – Internet Archive)
**Dong Zhongshu** (董仲舒; pinyin: Dǒng Zhòngshū; Wade-Giles: Tung Chung-shu), 179 eaa. – 104 eaa. oli Han-dynastian aikaan elänyt kiinalainen filosofi. Häntä pidetään yhtenä merkittävimmistä kungfutselaisista ajattelijoista, sillä kungfutselaisuus saavutti Kiinan keisarivallan virallisen ideologian aseman juuri Dongin esittämässä muodossa.

Dong omaksui vaikutteita Xunzin ajatuksista. Hänen mukaansa keisari on vallastaan velkaa Taivaalle, mutta myös vastuussa alamaisilleen heidän hyvinvoinnistaan, jota Taivas puolestaan valvoo. Dong kokosi kungfutselaisen viiden hyveen (*wǔ lùn*) pohjalta kolme johtoliekaa (*sān gāng*): ruhtinas johtaa ministereitä, isä johtaa poikia ja aviomies johtaa vaimoa. On merkillepantavaa, että nämä kolme johtoliekaa ovat tiukasti hierarkkisia suhteita ja siten oikeastaan ilmentävät legalistista eivätkä niinkään kungfutselaista ajattelutapaa. Viidessä vakiossa (*wǔ cháng*) Dong myös lisäsi Mengzin neljän hyveen joukkoon luotettavuuden, jolla hän pyrki osoittamaan, että alamaisten tulee osoittaa uskollisuutta keisarille.

Dong sai keisari Wun määräämään viisi klassikkoa hovioppineiden pakolliseksi oppimateriaaliksi ja tämän toteuttamiseksi valtion pääkaupunkiin perustettiin vuonna 124 eaa. keisarillinen akatemia *Taixue*, joka koulutti virkamiehiä keisarivallan tarpeisiin. Samaan aikaan Dong muodosti kungfutselaisista yhteiskunnallisista opeista sekä yin-yang-opista synkretistisen oppirakennelman, joka vuonna 136 eaa. nousi keisarillisella määräyksellä Kiinan viralliseksi ideologiaksi.

Lähteet
-------

1. 1 2  Jyrki Kallio: Kungfutselaisuus kookospähkinän kuoressa. Kiina sanoin ja kuvin 2/2017. Suomi-Kiina Seura[vanhentunut linkki] (viitattu 16.4.2019)

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Tšekki
* Alankomaat

 |
|  |
| Muut | 
* IdRef

 |

 |
**Peiteļa ezers** (latv. *Peiteļa, Pītelis, Piteļa ezers*) ja **Pitel** (ven. Питель) on järvi Luoteis-Venäjällä Pihkovan alueen Krasnogorodskin piirissä ja Itä-Latviassa Ciblan kunnassa.

Maantietoa
----------

Järvi on 2,5 kilometriä pitkä, 2,1 kilometriä leveä ja sen pinta-ala on 3,8 neliökilometriä eli 380 hehtaaria. Sen pinta-alaksi esitetaan myös 347 hehtaaria. Järvestä 139 hehtaaria kuuluu Latvian puolelle ja loput 208 (tai 241) hehtaaria kuuluu Venäjälle. Se sijaitsee Velikajan alangolla, jossa ei esiinny suuria korkeusvaihteluita ja järven rannat ovatkin matalia. Järvi on osa Klešnikun suoaluetta (Klešniku purvs). Järven syvyys on 4,5 metriä, mutta sen keskisyvyys on 1,5 metriä. Syvyyslukematkin vaihtelevat riippuen lähteestä. Järvi on saareton ja muuten autio, mutta sen eteläpuolella olevalla suon saarekkeella on viljelytoimintaa ja maatila. Sarekkeella valtiorajan lähellä on ilmakuvan perusteella korkea katselutorni.

Luontoarvoja
------------

Järvi on suojärvi, jonka pohja on hiekkaa ja rantavyöhyke hiekkaa ja mutaa. Rannat ovat paikoin turvepaakkua ja kelluvaa hetteikköä. Sen kalalajeja ovat ainakin lahna, hauki, ahven, pasuri, ruutana, karppi, suutari ja mutakala, sekä joitakin *Rutilus*-suvun kalalajeja.

Vesistösuhteita
---------------

Peiteļa sijaitsee Sinjajan valuma-alueella. Sinjaja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven laskujoki on venäjäksi Rubež (Рубеж) tai latviaksi Rúbeža. Se on Venäjän ja Latvian rajajoki Peiteļasta Sinjajaan asti. Joen pituus on kahdeksan kilometriä ja se yhtyy Sinjajaan järven itäpuolella. Järven valuma-alueen koko on lähteestä riippuen 32,8  tai 36,7 neliökilometriä. Joen valuma-alue on 63 neliökilometriä .

Huomautuksia
------------

1. 1 2 3 4  Kohteen pituus, leveys ja ympäristön kasvillisuus sekä asutus on tarkistettu Google Earth-karttapalvelusta käyttäen järven koordinaatteja.
2. ↑  Järven tilavuus on laskettu kertomalla järven pinta-ala sen keskisyydellä.
3. 1 2 3 4  Teksti on osittain käännös venäjänkielisestä artikkelista ru:Питель, jonka tiedot on vielä tarkistamatta muista lähteistä.
4. 1 2 3  Teksti on osittain käännös latviankielisestä artikkelista lv:Peiteļa ezers, jonka tiedot on vielä tarkistamatta muista lähteistä.
5. ↑  Tiedot valuma-alueesta on latviankielisestä artikkelista lv:Rūbeža upe, jonka tiedot on vielä tarkistamatta muista lähteistä.

Lähteet
-------

1. 1 2 3 4 5  Pihkovan alueen järviä (Excel) (arkistoitu, 22.5.2014)  luotu 7.9.2013. pskov.ru:  Pihkovan alueen valtion lupa- ja ympäristöhallintokomitea.  Arkistoitu 30.6.2019. Viitattu 6.12.2019. (venäjäksi)
2. 1 2 3 4  Pitel (*textual.ru*) *Venäjän valtion vesistötietokanta*. Viitattu 6.12.2019. (venäjäksi)
3. 1 2  Neuvostoajan kartta: O-35-Д, Псков (Pihkova), 1:200 000

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: ru:Питель & lv:Peiteļa ezers
**Alex Neil** (s. 9. kesäkuuta 1981 Bellshill) on skotlantilainen uransa jo päättänyt jalkapalloilija ja nykyinen jalkapallovalmentaja. Elokuusta 2022 lähtien hän on toiminut Stoke Cityn päävalmentajana.

Ura
---

### Ura pelaajana

Neilin pelipaikka oli puolustava keskikenttäpelaaja. Hän edusti urallaan neljää eri seuraa. Vuodet 1999–2000 Neil edusti skotlantilaista Airdrieoniansia ja vuodet 2000–2004 Englannin toiseksi ja kolmanneksi korkeimmilla sarjatasoilla pelannutta Barnsley FC:tä, jossa otteluita kertyi 121 ja maaleja neljä. Vuodet 2004–2005 Neil pelasi Kakkosliigan Mansfield Townissa. 

Suurimman osan urastaan hän vietti kuitenkin skotlantilaisessa Hamilton Academicalissa, jossa Neil pelasi vuodet 2005–2015. Vuonna 2008 hän voitti joukkueensa kanssa Skotlannin 1. divisioonan ja teki näin ollen seuraavalla kaudella debyyttinsä Skotlannin valioliigassa. Vuonna 2013 Neilistä tuli joukkueen pelaaja-valmentaja ja hän nosti joukkueen kaudeksi 2014–2015 takaisin Skotlannin valioliigaan. Neil lopetti uransa tammikuussa 2015. Otteluita Hamiltonissa kertyi 211 ja maaleja 14.

### Ura valmentajana

Neil aloitti päävalmentajan uransa pelaajavalmentajana vuonna 2013 Hamilton Academicalin valmentajana. Hän nosti seuran kaudeksi 2014–2015 Skotlannin valioliigaan. Neil lopetti pelaajauransa tammikuussa 2015, samana päivänä kun hänestä tuli Englannin mestaruussarjassa pelaavan Norwich Cityn uusi päävalmentaja. Neil sai potkut seurasta maaliskuussa 2017.

Kesäkuussa 2017 Neilin ura jatkui Preston North Endin päävalmentajana. Neilin johdolla Preston pelasi vahvan kauden 2017/18 ja sijoittui Mestaruussarjassa seitsemänneksi. Tulokset heikentyivät seuraavilla kausilla ja lopulta Preston erotti Neilin maaliskuussa 2021, kun seura oli sarjassa sijalla 16.

Helmikuussa 2022 Neilistä tuli Sunderlandin päävalmentaja. Neilin johdolla Sunderland voitti nousukarsinnoissa Wycombe Wanderersin ja nousi Mestaruussarjaan kaudeksi 2022/23. Neil jätti Sunderlandin elokuun lopussa 2022 ja siirtyi toisen Mestaruussarjajoukkueen Stoke Cityn päävalmentajaksi.

Lähteet
-------

1. 1 2
2. ↑
3. 1 2
4. ↑  Norwich: Sacked Alex Neil admits to regret over summer recruitment
5. ↑  Alex Neil: Preston North End appoint ex-Norwich boss as manager
6. ↑  Alex Neil: Preston sack manager after one win in nine Championship games
7. ↑  Alex Neil: Sunderland appoint ex-Norwich and Preston boss as new head coach
8. ↑  Alex Neil: Sunderland boss 'proud' as promotion back to Championship is sealed at Wembley
9. ↑  Alex Neil: Sunderland boss leaves to become Stoke City's new manager

  


|  |  |  |
| --- | --- | --- |
| Edeltäjä:**Neil Adams** | **Norwich Cityn päävalmentaja**1/2015–2017 | Seuraaja:**Daniel Farke** |

|  |  |  |
| --- | --- | --- |
| Edeltäjä:**Simon Grayson** | **Preston North Endin päävalmentaja**2017–3/2021 | Seuraaja:**Franki McAvoy** |

|  |  |  |
| --- | --- | --- |
| Edeltäjä:**Lee Johnson** | **Sunderlandin päävalmentaja**2–8/2022 | Seuraaja:**Tony Mowbray** |

|  |  |  |
| --- | --- | --- |
| Edeltäjä:**Michael O’Neill** | **Stoke Cityn päävalmentaja**8/2022– | Seuraaja:**–** |
**Saksan varakansleri**, epävirallisesti **Saksan liittotasavallan varakansleri** (saks. *Vizekanzler der Bundesrepublik Deutschland*), virallisesti **liittokanslerin sijainen** (saks. *Stellvertreter des Bundeskanzlers*) on toiseksi korkein Saksan hallituksen jäsenistä. Liittokansleri on hallituksen päämies, ja Saksan peruslain mukaan tämä sijaisen arvonimi annetaan yhdelle hallituksen ministereistä. On yleistä, että arvonimi annetaan hallituskoalition pienemmän puolueen edustajalle. 

Vaikka **Stellvertreter** (suom. *sijainen*), on viran perustuslaillinen nimi, useimmat saksalaiset tuntevat viran nimellä *Vizekanzler* (suom. *varakansleri*). Suomalaisessa mediassa käytetään myös muotoa varaliittokansleri. 

Saksan nykyinen varakansleri on Robert Habeck, joka astui virkaan Olaf Scholzin seuraajana, joka luopui tehtävästä tullessaan liittokansleriksi.

Varakanslerin tehtävät
----------------------

Arkipolitiikassa varakanslerina toimiminen on enemmäkin kunnianimike. Varakansleri voi johtaa hallituksen kokouksia liittokanslerin ollessa ulkomailla. Varakanslerin tehtävänä on käyttää kanslerin erityisiä perustuslaillisia valtuuksia siinä tapauksessa, että liittokansleri ei pysty hoitamaan tehtäviään. Tällaista korvaamista ei ole koskaan käytetty Saksan liittotasavallan historiassa.

Jos kansleri eroaa, kuolee tai on pysyvästi estynyt hoitamaan tehtäviään, varakanslerista ei automaattisesti tule seuraavaa liittokansleria. Liittopresidentti määrää tällaisessa tapauksessa ministerin toimimaan virkaatekevänä liittokanslerina, kunnes liittopäivät valitsee uuden liittokanslerin. Ainoan kerran, kun varakanslerista on tullut virkaatekevä liittokansleri tapahtui Willy Brandtin erottua vuonna 1974, jolloin Walter Scheel hoiti reilun viikon ajan liittokanslerin tehtäviä.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Vice-Chancellor of Germany
**Oscar Hänninen** (s. 28. syyskuuta 1984) on suomalainen salibandyn pelaaja. Kaudella 2012–2013 hän edustaa ruotsalaista Linköping IBK:ta. Hyökkääjänä pelaavan Hännisen vahvuuksia ovat pallollinen peli.

Suomen Salibandyliigassa hän pelasi vuodet 2002-2012 edustaen koko ajan Espoon Oilersia. Hän voitti Oilersin riveissä kaksi Suomen mestaruutta ja kaksi SM-pronssia.

Hänninen on edustanut Suomen A-maajoukkuetta. Hän oli mukana voittamassa Suomelle kultaa vuoden 2010 MM-kotikisoissa. Hänninen on pelannut yhteensä 51 maaottelua tehoilla 15+12=27.

Lähteet
-------

1. ↑  LINKÖPING FÖRSTÄRKER MED LANDSLAGSMAN!  16.3.2012. Svenskalag.se.  Arkistoitu 17.11.2015. Viitattu 28.1.2013.
2. ↑  Oscar Hänninen  5.6.2012. YLE Urheilu.  Arkistoitu 17.11.2015. Viitattu 28.1.2013.
3. ↑  Runkosarjan tilastot  15.6.2012. Salibandyliiga.  Arkistoitu 8.5.2013. Viitattu 28.1.2013.
4. ↑  Maajoukkueen pelaajatilastot  7.1.2013. Salibandyliiga.  Arkistoitu 30.1.2013. Viitattu 28.1.2013.

Suomen joukkue – Salibandyn MM-kilpailut 2010
7 Vehkaoja |
8 Kivilehto |
9 Forsten |
11 Moilanen |
12 Bollström |
15 Jussila |
16 Hänninen |
17 Mikko Kohonen |
19 Toivonen |
21 Väänänen |
22 Kukkola |
23 Järvi |
25 Savolainen |
27 Hyvärinen |
29 Mika Kohonen |
31 Toivoniemi |
40 Vänttinen |
42 Johansson |
46 Naumanen |
50 Tiitu |
Valmentaja Nykky


Suomen joukkue – Salibandyn MM-kilpailut 2012
7 Forsten |
8 Kivilehto |
9 Koski |
11 Moilanen |
15 Jussila |
16 Hänninen |
17 Mikko Kohonen |
18 Kapanen |
19 Wardi |
21 Väänänen |
22 Kukkola |
23 Järvi |
24 Koskelainen |
25 Savolainen |
29 Mika Kohonen |
30 Kosonen |
31 Toivoniemi |
40 Vänttinen |
42 Johansson |
50 Tiitu |
Valmentaja Kettunen


Suomen joukkue – Salibandyn MM-kilpailut 2014
5 Manninen |
8 Kivilehto |
9 Salin |
11 Moilanen |
13 Töllikkö |
15 Kailiala |
16 Koskelainen |
17 Lamminen |
18 Kapanen |
20 Salo |
21 Väänänen |
22 Kukkola |
23 Hänninen |
27 Hyvärinen |
29 Kohonen |
30 Stenfors |
31 Kosonen |
33 Lax |
48 Ikonen |
50 Tiitu |
Valmentaja Kettunen
**Miami** on 274 km pitkä joki Yhdysvalloissa Ohion osavaltiossa. Se alkaa Loganin piirikunnasta ja virtaa Daytonin, Middletownin ja Hamiltonin läpi ennen yhtymistään Ohiojokeen.

Joki mutkittelee seitsemän piirikunnan läpi. Sen 14 000 km2:n valuma-alue ulottuu 15 piirikunnan alueelle. Nimettyjä sivujokia ja jokeen ja sen sivujokiin laskevia puroja on valuma-alueella ainakin 285.

Joen valuma-alueen pohjoisosat ovat peltomaata, eteläosat lähinnä laidunmaata, taajamia ja metsiä.

Daytonin keskustaa vuoden 1913 tulvan aikana
Vuonna 1913 jokivarressa koettiin tuhoisa onnettomuus. Maaliskuun 23.-25 päivinä satoi noin 250 mm vettä, mikä sulatti ankaran talven aikana kertyneen lumen ja jäät. Jokivarren asutus ja rakenteet vaurioituivat pahasti ja yli 360 ihmistä sai surmansa.

Lähteet
-------

1. ↑  Great Miami River Encyclopedia Britannica. Viitattu 18.12.2013.
2. 1 2  Great Miami River 2013 Clean Sweep of the Great Miami River.  Arkistoitu 12.1.2014. Viitattu 18.12.2013.
3. ↑  Great Miami River Watershed Ohio EPA. Viitattu 18.12.2013.

Aiheesta muualla
----------------

* Kuvia tai muita tiedostoja aiheesta **Miami (joki)** Wikimedia Commonsissa
**Martina Dubovská** (s. 27. helmikuuta 1992) on tšekkiläinen alppihiihtäjä, joka edustaa Ski klub Spindl -seuraa.

Dubovská on osallistunut MM-kilpailuihin neljä kertaa. Garmisch-Partenkirchenissä 2011 hän sijoittui suurpujottelussa 54:nneksi, Schladmingissa 2013 pujottelussa 35:nneksi ja suurpujottelussa 39:nneksi sekä Sankt Moritzissa 2017 pujottelussa 32:nneksi. Åressa 2019 hän ei startannut pujottelun toiseen laskuun. Sotšin olympialaisissa 2014 hän oli pujottelussa 22:s, Pyeongchangissa 2018 29:s ja Pekingissä 2022 sijalla 13. Hän sai Trentinon universiadeissa 2013 pronssia pujottelussa.

Alppihiihdon maailmancupissa Dubovská kilpaili ensimmäisen kerran Zwieselin pujottelussa helmikuussa 2011. Maailmancupin pisteille hän selviytyi ensimmäisen kerran 16. marraskuuta 2013 käydyssä Levin pujottelussa, jossa hän sijoittui 28:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Levin pujottelussa marraskuussa 2019. Parhaimmillaan hän on sijoittunut kahdeksanneksi Jasnán pujottelussa maaliskuussa 2021.

Lähteet
-------

1. 1 2 3  Martina Dubovská Kansainvälinen hiihtoliitto (FIS).  (englanniksi)
**Saksan yleisen asevelvollisuuden palauttaminen 1935** oli osa Saksan remilitarisointia Ensimmäisen maailmansodan ja Toisen maailmansodan välisenä aikana.

Ensimmäisen maailmansodan jälkeen Saksa allekirjoitti Versailles’n rauhansopimuksen, joka kielsi Saksalta yleisen asevelvollisuuden ja rajoitti Saksan armeijan kokoa merkittävästi. Rauhansopimus muun muassa kielsi kokonaan Saksalta ilmavoimat ja sukellusveneet.

Saksan kansallissosialistisen työväenpuolueen noustua valtaan Saksassa aloitettiin valmistelut Suur-Saksan luomiseksi. Yhtenä osana tätä kehitystä oli Saksan sotilaallisen mahdin kasvattaminen ja sen osana yleiseen asevelvollisuuteen perustuvan armeijan luominen. Tämänsuuntaiset toimet naamioitiin aluksi monenlaisella yhdistystoiminnalla, josta hyvänä esimerkkinä on purjelentoseura, jonka jäsenistä tuli yleisen asevelvollisuuden alkaessa Luftwaffen, Hermann Göringin johtamien Saksan uusien ilmavoimien jäseniä. 

Tekosyy armeijan kokoa rajoittavien rauhansopimuksen ehtojen mitätöintiin saatiin Ranskan ja Neuvostoliiton keskinäisestä avunantosopimuksesta, jonka Adolf Hitler katsoi uhkaavan Saksaa. Uuden armeijansa voimin Saksa myös yksipuolisesti kumosi Locarnon sopimuksen mukaisen Reininmaan demilitarisoinnin marssittamalla joukkonsa alueelle.

Lähteet
-------

* Eddy Bauer: *Toinen maailmansota 1*, s. 2-3. Porvoo: WSOY, 1973. ISBN 951-0-05841-6.
**Noël Camilla "Noelle" Berners Barker** OBE (28. joulukuuta 1928 Aberdeen – 15. toukokuuta 2013 Lontoo) oli brittiläinen ooppera-, oratorio- ja resitaalilaulaja, joka oli äänialaltaan sopraano. Hän keskittyi varsinkin aikansa musiikkiin.

Barker suunnitteli alun perin suuntautumista tieteiden pariin ja valmistui Aberdeenin yliopistosta. Hän sai musiikissa opetusta Imogen Holstilta, Münchenissä Hans Hotterilta ja Lontoossa Vera Rózsalta. Hän opiskeli myös Amsterdamin konservatoriossa. Barker oli sopraanosolistina Havergal Brianin ensimmäisen sinfonian (*Gothic*) kantaesityksessä Westminsterissä vuonna 1961. Hän osallistui Harrison Birtwistlen teoksen *Ring a Dumb Carillon* radioensiesitykseen. Barker lauloi myös Benjamin Brittenin English Opera Groupissa. Hän esitti resitaalipartnerinsa Robert Sherlaw Johnsonin teoksia, joihin kuului *Liturgia Redemptionis Nostrae* sopraanolle ja yhdeksälle soittimelle. Muita säveltäjiä, joiden teoksia kuului Barkerin ohjelmistoon, olivat muiden muassa Michael Tippett, Arnold Schönberg, Francis Routh, Egon Wellesz, Arnold Cooke, Nikos Skalkottas, Pierre Boulez, Olivier Messiaen, John Joubert, Kurt Weill ja Charles Ives.

Barker teki yhteistyötä muiden muassa London Sinfoniettan ja Nash Ensemblen kanssa. Hän tulkitsi myös vanhempaa musiikkia muiden muassa sellaisilta säveltäjiltä kuin Henry Purcellilta, Johann Sebastian Bachilta, Claudio Monteverdiltä, Wolfgang Amadeus Mozartilta, Anton Brucknerilta ja Gabriel Faurélta. Barker toimi vuosina 1976–1988 Guildhall School of Music and Draman laulun laitoksen päällikkönä ja johti ajoittain Guildhall New Music Ensembleä. Hän oli vuodesta 1961 naimisissa Christopher Peaken kanssa ja sai kolme lasta. Barkerille myönnettiin vuonna 1985 Brittiläisen imperiumin ritarikunnan upseerin arvo.

Lähteet
-------

1. 1 2 3  Garry Humphreys, Noelle Barker: Soprano who championed new music The Independent 25.8.2013, viitattu 26.4.2023


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Alankomaat

 |
|  |
| Taiteenala | 
* MusicBrainz

 |

 |